På et møde i Det Udenrigspolitiske Nævn i dag har en bred kreds af partier tilkendegivet opbakning til regeringens forslag om at forstærke Danmarks militære bidrag til indsatsen mod ISIL i Irak og Syrien med F16-kampfly, specialoperationsstyrker og et transportfly. Med de nye bidrag vil det samlede danske militære bidrag fra midten af 2016 omfatte ca. 400 danske soldater, inklusive piloter og støttepersonel. Statsminister Lars Løkke Rasmussen, udlændinge-, integrations- og boligminister Inger Støjberg, justitsminister Søren Pind og transport- og bygningsminister Hans Christian Schmidt holder pressemøde om den aktuelle asyl- og migrationssituation i lyset af Sveriges seneste tiltag.